Lyngvær

Lyngvær er ei bygd og en grunnkrets i Strauman-området i Vågan kommune i Nordland.

Lyngvær grunnkrets omfatter området fra Mjåsundhalsen i vest til Finnmarkdalen på sørsiden av Olderfjorden i øst. Innbyggertallet i grunnkretsen siden 2000:
 2000  2005 2010 2015 2020 2025 75 71 68 53 51 45

 Historie 
Lyngvær var i tidligere tider et sentralt handelssted på Austvågøy i Lofoten. Lyngvær hadde fast anløp av lokale dampbåter. En periode var det DS «Børøysund» som seilte lokalfart i Lofoten og Vesterålen, og blant annet anløp Lyngvær.

I 1955 åpnet Lofotens første fergesamband fra Lyngvær. Det var et trekantsamband over Gimsøystraumen mellom Lyngvær, Smorten og Sundklakk. Dermed ble Austvågøya, Gimsøya og Vestvågøya knyttet sammen. Senere ble også ferjeleiet Framnes i Olderfjorden på Austvågøya tatt inn i sambandet, slik at det ble forbindelse til bygdene Olderfjorden nord, Kleppstad, Rystad, Sydalen, Gravermarka og Brenna.

 Referanser 
Lyngvær på Norgeskart.no fra Statens kartverk, besøkt 10. mai 2025

Kategori:Bosetninger i Vågan
Kategori:Tidligere fergesteder i Nordland
Kategori:Artikler i sjøfart-prosjektet
Kategori:Bygder og grender i Nordland